



**POKLICNI STANDARD**

1. IME IN KODA POKLICNEGA STANDARDA

**IZVAJALEC/IZVAJALKA SUHOMONTAŽNE GRADNJE**

1. IME IN KODA POKLICA

**IZVAJALEC/IZVAJALKA SUHOMONTAŽNE GRADNJE**

**Klasius-P**: Zaključna dela v gradbeništvu (5825)

1. RAVEN ZAHTEVNOSTI

**(IV) Zahtevna dela**

1. POKLICNE KOMPETENCE

Kandidat:

1. sprejema in pregleda tehnično dokumentacijo in v skladu z njo načrtuje svoje delo
2. zagotavlja kakovost svojega dela in izdelkov ter pri tem upošteva načela racionalne rabe energije, časa in materiala
3. dela tako, da ne ogroža sebe ali drugih v svojem delovnem okolju ter ne onesnažuje okolja
4. sporazumeva se z različnimi deležniki, s katerimi se srečuje pri svojem delu
5. uporablja sodobno komunikacijsko tehnologijo, računalniško opremo ter ustrezno programsko orodje, ki ga potrebuje pri svojem delu
6. vzdržuje delovna in varovalna sredstva
7. montira suhomontažne elemente in jih ustrezno izolira
8. izvaja zaključna suhomontažna dela
9. izvaja popravila suhomontažnih sistemov
10. OPIS POKLICNEGA STANDARDA

| **PODROČJA DEL** | **KLJUČNA DELA** | **ZNANJA IN SPRETNOSTI** |
| --- | --- | --- |
| **Analiza, načrtovanje in organizacija dela** | organizira svoje delo in delo skupine | * zbere in samostojno interpretira pomembne informacije (ogledi, navodila za delo, tehnična in projektna dokumentacija …) * ugotovi tehnične in tehnološke zahteve * sodeluje pri oblikovanju ekipe * organizira delo manjše skupine * pozna osnovna pravila organizacije dela in podjetja * pozna organizacijo gradbišča * pozna pomen gradbeništva kot gospodarske panoge |
| **Priprava dela oz. delovnega mesta** | pripravi delovno mesto | * izbere primerno orodje in pripomočke za varno delo * določi vrsto in količino materialov v skladu z normativi * določi transportne poti in ugotovi druge značilnosti delovnega prostora * organizira in izvaja horizontalni in vertikalni transport materiala * postavi enostavne delovne in zaščitne odre * določi kriterije glede zvočne, toplotne in požarne zaščite * razume tehnično dokumentacijo * pozna gradbene materiale * pozna vrste in osnovne lastnosti materialov za suhomontažno gradnjo * pozna kompatibilnost gradbenih materialov * pozna uporabo in zaščito materialov za suhomontažno gradnjo * pozna vlogo, položaj v objektu in način izvedbe posameznega gradbenega elementa * pozna tehnike in pravila merjenja * pozna osnovne zakonitosti oblikovanja suhomontažnih elementov * pozna osnove tehničnega risanja * pozna osnove kalkuliranja |
| **Operativna dela** | montira predelne stene | * zariše predelne stene * postavi ustrezno leseno ali kovinsko podkonstrukcijo * steno obloži z ene strani z ustrezno oblogo * položi ustrezno toplotno - zvončno izolacijo * položi inštalacijske cevi (po potrebi) * steno obloži z druge strani z ustrezno podlago * izdela ustrezne diletacije predelnih sten |
|  | montira strope | * zariše strop * uravnava * montira kovinsko konstrukcijo * montira obešala * izravnava konstrukcijo * položi toplotno izolacijo in parno zaporo * izdela ustrezne diletacije stropov * izdela večnivojske kaskade * montira obloge ali stropna polnila * montira kovinske strope - kasetne ali lamelne * montira stropne obloge iz plošč iz mineralnih vlaken, mavčnih plošč in drugih materialov |
|  | montira obloge sten, fasad, stebrov | * zariše obloge * pripravi in nanese lepilo ali montira kovinske profile * montira oblogo iz mavca ali drugega materiala |
|  | položi suhe estrihe | * uravnava * položi toplotno izolacijo * izdela stenske diletacije * montira suhi estrih |
|  | montira vratne podboje | * uravnava vratne podboje * montira podboje |
|  | montira strešna okna in obloži kukrle oz. frčade | * montira strešna okna ter kukrle oz. frčade * obdela strešna okna ter kukrle oz. frčade * postavi podkonstrukcijo * položi toplotno izolacijo in parno zaporo * montira oblogo in špalete |
|  | obloži inštalacijske jaške in odprtine | * trasira oblogo jaškov in odprtin * postavi ustrezno kovinsko podkonstrukcijo * položo izolacijo (zvočno, požarno) * obloži jašek oz. odprtino s ploščami iz mavca ali drugega materiala * po potrebi vgradi revizijska vratca |
|  | izvaja zaključna dela | * montira bandaže * kita * stiči * montira zaščitne vogalne profile * pritrdi predizdelane štukature ali druge okrasne elemente na stene ali strope * izdela ustrezne izreze za montažo luči, zvočnikov itd. * odpelje preostali material in odstrani odpadke |
|  | izvaja sanacijska dela | * pregleda tehnično dokumentacijo za suhomontažno gradnjo * pregleda suhomontažne elemente, kite in stike * oceni obseg dela in potrebnega materiala * označi elemente za zamenjavo * odstrani in zamenja poškodovane elemente * opravi zaključna suhomontažna dela * pozna načine suhomontažne gradnje * pozna vlogo poklica pri gradnji novih in ohranjanju starih zgradb |
|  | obračunava izvedena suhomontažna dela | * izmeri izvedena dela v skladu s pravili za obračun in normativi * vpiše in vriše izmere izvedenih del v knjigo obračunskih izmer * obračunava ali izdeluje situacije |
| **Komercialna dela** | Posreduje posamezne podatke za nekatere elemente ponudbe | * oceni možne stroške dela * oceni porabo časa in materiala glede na dokumentacijo * pozna osnove obračunavanja ur, * pozna osnove popisov del in predizmer za obračun del * pozna osnovne računske operacije * pozna normative dela in porabe materiala |
| **Administrativna dela** | upravlja s tehnično, tehnološko in drugo dokumentacijo, jo ureja in arhivira | * vodi osnove gradbenega dnevnika o izvajanju del na delovišču |
| **Zagotavljanje kakovosti** | kontrolira kvaliteto in kvantiteto dela v skladu z normativi in drugimi predpisi | * uporablja delovna sredstva in materiale v skladu z navodili proizvajalca in tehnično dokumentacijo oziroma projektom * preverja kakovost materialov in elementov pred vgraditvijo * preverja natančnost meritev in oznak pred pričetkom del * pozna normative in druge predpise, vezane na področje gradbeništva * pozna metode in zahteve za skladiščenje materiala in delovnih sredstev * pozna pomen estetskega videza in funkcije izdelka |
| **Vzdrževanje in popravila** | redno vzdržuje delovna sredstva | * očisti in pregleda delovna in varovalna sredstva * izvede manjša popravila delovnih sredstev * kot dober gospodar skrbi za delovna sredstva * pozna osnovna pravila vzdrževanja strojev in naprav |
| **Komunikacija** | komunicira s sodelavci | * sprejema, razume in posreduje navodila o poteku dela * sprejema, razume in posreduje navodila o varnem delu in uporabi ustrezne opreme * uporablja tehnično izrazoslovje |
|  | sporazumeva se z naročniki, strankami | * posreduje želene informacije * ravna v skladu s poslovnim bontonom |
| **Varovanje zdravja in okolja** | opravlja delo tako, da ne ogroža sebe ali svojih sodelavcev | * uporablja varovalna sredstva in opremo pri delu * upošteva skupne varstvene ukrepe na skupnih gradbiščih * pozna predpise o zdravju in varstvu pri delu * pozna možne poškodbe zaradi napačne uporabe strojev * pozna delovno zakonodajo |
|  | varuje ožje in širše okolje pred negativnimi vplivi materialov in delovnih sredstev | * sortira in ustrezno odlaga gradbene odpadke * pozna predpise o varovanju okolja * zaveda se pomena racionalne uporabe naravnih materialov in energije z vidika varovanja okolja |

1. DELOVNA SKUPINA ZA PRIPRAVO POKLICNEGA STANDARDA

* Štefan Žemva, GZS
* Janko Rozman, OZS
* Franc Bogovčič, GPG Kadis
* Milan Grudnik, Vegrad Velenje
* Rasti Godler, Remont Celje
* Marjan Žveplan, Gradnje Žveplan d.o.o
* Franci Koklič, ŠC Celje

**Koordinacija pri pripravi poklicnega standarda**

* Barbara Kunčič, CPI

7. DELOVNA SKUPINA ZA PRIPRAVO REVIZIJE POKLICNEGA STANDARDA

* Anton Pugelj, Gnezdo d.o.o.
* Janez Pucelj
* Jože Kregar, s.p.
* Emil Jerkovič, s.p.
* Franc Markovič
* Mitja Tome
* Iva Verbnik, Slovensko združenje za trajnostno gradnjo
* Igor Leban, Center RS za poklicno izobraževanje

**Koordinacija pri pripravi revizije poklicnega standarda**

* Barbara Kunčič Krapež, Center RS za poklicno izobraževanje
* Polona Klemenčič, Center RS za poklicno izobraževanje
* Vanja Meserko, Center RS za poklicno izobraževanje